ZAPISNIK
sa 2. sjednice vijeća MO Centar
održane 18. prosinca 2025. godine

Početak u 17:00
Sjednici nazočni vijećnici :
1. Mia Raos
2. Snježana Ninčević
3. Benjamin Grle
4. Mario Tomaš
5. Sonja Raffanelli
Ostali nazočni: Ita Filipeti
Odsutni vijećnici :
Nema odsutnih vijećnika, sjednici nazočni svi članovi
Predsjednica MO Centar konstatirala je kako je sjednici nazočna većina vijećnika te da je održavanje sjednice pravovaljano.
Za zapisničarku je određena Snježana Ninčević.
Predložen je sljedeći:
Dnevni red
1. Problematika ugostiteljskih objekata, kontrola javnih površina i uvođenje ekoloških filtera
2. Komunalni red, gospodarenje otpadom i čistoća ulica
3. Regulacija dostave, prometovanje u staroj gradskoj jezgri i infrastrukturna pitanja
4. Hortikulturno uređenje i održavanje uličnog zelenila
5. Organizacija i unaprjeđenje kulturno-turističke manifestacije „Noć Kalalarge“
Predloženi dnevni red je usvojen jednoglasno.
1. Problematika ugostiteljskih objekata, kontrola javnih površina i uvođenje ekoloških filtera
Otvorena je rasprava o otvaranju novih ugostiteljskih objekata brze prehrane (fast food) . Članovi vijeća istaknuli su opravdanu zabrinutost stanara zbog neugodnih mirisa koji se šire i narušavaju kvalitetu stanovanja u staroj jezgri.
Također je pokrenuto pitanje o ukupnom planu Grada vezano za izdavanje dozvola za postavljanje stolova i stolica (štekata), uz naglasak na potrebu kontrole i regulacije ugostiteljskih površina.
Prijedlozi i zaključci:
Ugradnja filtera: Traži se hitna intervencija Grada kako bi se ugostitelji primorali na ugradnju adekvatnih filtera protiv neugodnih mirisa te na njihovu redovitu zamjenu i održavanje.
Plan za štekate: Uputit će se službeni upit Gradu o planu upravljanja javnim površinama i jasnim kriterijima za izdavanje dozvola za štekate.
Prijedlozi su usvojeni jednoglasno.
2. Komunalni red, gospodarenje otpadom i čistoća ulica
Vijećnici su upozorili na gorući problem čistoće ulica i nepropisnog odlaganja ambalažnog otpada iz trgovina i ugostiteljskih objekata, što stvara izrazito neurednu sliku u krugu tržnice i Jadranske ulice. Istaknut je i problem neodgovornih vlasnika pasa koji ne čiste izmet iza svojih ljubimaca u kalama, kao i potreba za ispiranjem pločnika.
Prijedlozi i zaključci:
Zbrinjavanje ambalaže: Upućuje se oštar apel svim ugostiteljima i trgovcima da se velike kartonske kutije prije bacanja obvezno moraju slomiti i uredno složiti.
Plava kanta: Zahtijeva se od nadležnog komunalnog poduzeća hitno postavljanje plave kante namijenjene isključivo za sitni papirni otpad na području tržnice.
Pranje i čišćenje šahti: Traži se žurno ispiranje i pojačano čišćenje ulica (područje tržnice i Jadranske ulice) te hitno mehaničko čišćenje uličnih šahti.
Prijedlozi su usvojeni jednoglasno.
3. Regulacija dostave, prometovanje u staroj gradskoj jezgri i infrastrukturna pitanja
Detaljno se raspravljalo o kaosu u dostavi i nepropisnom prometovanju unutar pješačkih zona u staroj jezgri. Upozoreno je na kontinuirano nepropisno parkiranje automobila ispred Doma za starije i nemoćne osobe, što ugrožava štićenike i prolaznike. 
Prijedlozi i zaključci:
Regulacija dostave: Uputit će se upit Gradu o točnim pravilima i dozvolama za ulazak dostavnih vozila u kale te zatražiti definiranje i označavanje fiksnih mjesta za dostavu robe.
Električno vozilo: Pokreće se inicijativa prema Gradu za razmatranje nabave lakog ekološkog električnog vozila koje bi vršilo internu dostavu po kalama.
Sankcioniranje parkiranja: Traži se hitno postupanje komunalnog redarstva i policije radi sankcioniranja nepropisnog parkiranja ispred staračkog doma.
Prijedlozi su usvojeni jednoglasno.
4. Hortikulturno uređenje i održavanje uličnog zelenila
Vijeće je razmatralo daljnje hortikulturno uređenje uličica sadnjom jasmina, kako bi se postigao vizualno ujednačen i prepoznatljiv estetski identitet stare jezgre. Otvoren je i problem postavljanja pitara od strane određenih stanara i ugostitelja na lokacijama gdje isti fizički onemogućuju nesmetan prolazak pješaka.
Prijedlozi i zaključci:
Održavanje jasmina: Zatražit će se službeno očitovanje nadležnog upravnog odjela Grada o tome tko je točno zadužen za redovito zalijevanje, obrezivanje i održavanje postojećih nasada jasmina.
Ujednačavanje izgleda: Predlaže se nabava i postavljanje dodatnih, unificiranih pitara s jasminom duž svih uličica kako bi se postigao skladan i jednak izgled kvarta.
Premještanje prepreka: Uputit će se zamolba i upozorenje stanarima i ugostiteljima koji trebaju izmjestiti ili prilagoditi položaj svojih pitara kako bi se oslobodio pješački koridor i omogućio siguran prolaz stanarima.
Prijedlozi su usvojeni jednoglasno.
5. Organizacija i unaprjeđenje kulturno-turističke manifestacije „Noć Kalalarge“
Pokrenuta je inicijativa za temeljitu pripremu i unaprjeđenje tradicionalne manifestacije „Noć Kalalarge“. Cilj je podići manifestaciju na višu razinu kroz aktivno uključivanje svih lokalnih dionika te širenje kulturnog i gastronomskog sadržaja na više punktova.
Prijedlozi i zaključci:
Uključivanje lokalnih dionika: Obavit će se razgovori sa svim lokalnim ugostiteljima i vlasnicima trgovina u centru s ciljem prikupljanja donacija, osmišljavanja zajedničke ponude i aktivnog sudjelovanja u organizaciji.
Disperzija programa: Glazbeni program koncipirat će se kroz disperziju izvođača, tako da vokalne klape pjevaju uživo istovremeno na više različitih mikrolokacija unutar stare jezgre.
Sajam OPG-ova: Uputit će se poziv obiteljskim poljoprivrednim gospodarstvima (OPG) radi osiguravanja izložbeno-prodajnih mjesta za prezentaciju autohtonih domaćih proizvoda.
Prijedlozi su usvojeni jednoglasno.
Nakon što su iscrpljene sve točke dnevnog reda, predsjednica MO Centar se zahvalila prisutnima na sudjelovanju, konstruktivnoj raspravi i izglasavanju prijedloga.
Sjednica je završila u 18:15.
Zapisničarka:                                                                                 
Snježana Ninčević
Predsjednica MO Centar:
Snježana Ninčević, v.r.                                                                                    


                                                         
